CELEX: 32013D0437
Language: lt
Date: 1376438400000
Title: 2013/437/ES: 2013 m. rugpjūčio 14 d. Komisijos įgyvendinimo sprendimas, kuriuo iš dalies keičiamas Sprendimas 2010/642/ES, kuriuo leidžiama Graikijoje taikyti kiaulių skerdenų klasifikavimo metodą, ir panaikinamas Sprendimas 89/449/EEB, kuriuo leidžiama Graikijoje taikyti kiaulių skerdenų klasifikavimo metodus (pranešta dokumentu Nr. C(2013) 5302)

17.8.2013   
            
            
               LT
            
            
               Europos Sąjungos oficialusis leidinys
            
            
               L 220/49
            
         
      KOMISIJOS ĮGYVENDINIMO SPRENDIMAS
   
   2013 m. rugpjūčio 14 d.
   kuriuo iš dalies keičiamas Sprendimas 2010/642/ES, kuriuo leidžiama Graikijoje taikyti kiaulių skerdenų klasifikavimo metodą, ir panaikinamas Sprendimas 89/449/EEB, kuriuo leidžiama Graikijoje taikyti kiaulių skerdenų klasifikavimo metodus
   (pranešta dokumentu Nr. C(2013) 5302)
   (Tekstas autentiškas tik graikų kalba)
   (2013/437/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Komisijos sprendimu 89/449/EEB (2) Graikijoje buvo leista naudoti tris kiaulių skerdenų klasifikavimo metodus. Graikija Komisijai pranešė, kad nuo tada, kai buvo priimtas tas sprendimas, klasifikavimo metodai gerokai patobulėjo; taip pat buvo užfiksuoti kiaulių populiacijos pakitimai. Taigi trys pagal tą sprendimą leisti naudoti metodai nebegali būti naudojami;
            
         
               (2)
            
            
               Komisijos sprendimu 2010/642/ES (3) Graikijoje buvo leista naudoti vieną nuluptų kiaulių skerdenų klasifikavimo metodą;
            
         
               (3)
            
            
               Graikija sukūrė du naujus modernius klasifikavimo metodus ir paprašė Komisijos leisti savo teritorijoje taikyti tuos du kiaulių skerdenų klasifikavimo metodus ir protokolu pateikė išsamų bandomojo išpjaustymo aprašą, nurodydama principus, kuriais grindžiami šie metodai, bandomojo išpjaustymo rezultatus ir lygtis, taikomas apskaičiuojant raumeningumo procentinį dydį, kaip nustatyta Komisijos reglamento (EB) Nr. 1249/2008 (4) 23 straipsnio 4 dalyje;
            
         
               (4)
            
            
               išnagrinėjus šį prašymą paaiškėjo, kad sąlygos, taikomos išduodant leidimą taikyti tuos klasifikavimo metodus, yra įvykdytos. Todėl tuos klasifikavimo metodus Graikijoje turėtų būti leista taikyti;
            
         
               (5)
            
            
               Sprendimas 2010/642/ES turėtų būti atitinkamai iš dalies pakeistas;
            
         
               (6)
            
            
               Sprendimas 89/449/EEB turėtų būti panaikintas;
            
         
               (7)
            
            
               be Komisijos sprendimo, kuriuo aiškiai leidžiama keisti prietaisus arba klasifikavimo metodus, jų keisti neturėtų būti leidžiama;
            
         
               (8)
            
            
               šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2010/642/ES iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               1.   Kiaulių skerdenoms klasifikuoti pagal Reglamento (EB) Nr. 1234/2007 V priedo B skirsnio III punkto 1 dalį Graikijoje leidžiama naudoti šį metodą pagal to priedo B skirsnio IV dalį: prietaisą „OptiScan-TP“ ir su juo susijusius skaičiavimo metodus, kurių aprašymas pateikiamas šio sprendimo priedo I dalyje.
               2.   Nuluptoms kiaulių skerdenoms klasifikuoti pagal Reglamento (EB) Nr. 1234/2007 V priedo B skirsnio IV punkto 1 dalį Graikijoje leidžiama naudoti šiuos metodus:
               
                           a)
                        
                        
                           prietaisą „OptiScan-TP“ ir su juo susijusius skaičiavimo metodus, kurių aprašymas pateikiamas šio sprendimo priedo I dalyje;
                        
                     
                           b)
                        
                        
                           prietaisą „Hennessy Grading Probe (HGP 4)“ ir su juo susijusį vertinimo metodą, kurio aprašymas pateikiamas šio sprendimo priedo II dalyje.“
                        
                     
         
               2)
            
            
               Priedas pakeičiamas šio sprendimo priede pateiktu tekstu.
            
         2 straipsnis
   Sprendimas 89/449/EEB panaikinamas.
   3 straipsnis
   Šis sprendimas skirtas Graikijos Respublikai.
   
      Priimta Briuselyje 2013 m. rugpjūčio 14 d.
      
         
            Komisijos vardu
         
         Dacian CIOLOȘ
         
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  1989 m. liepos 17 d. Komisijos sprendimas 89/449/EEB, kuriuo leidžiama Graikijoje taikyti kiaulių skerdenų klasifikavimo metodus, OL L 214, 1989 7 25, p. 17.
   
      (3)  2010 m. spalio 25 d. Komisijos sprendimas 2010/642/ES, kuriuo leidžiama Graikijoje taikyti kiaulių skerdenų klasifikavimo metodą, OL L 280, 2010 10 26, p. 60.
   
      (4)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės, OL L 337, 2008 12 16, p. 3.
   
      PRIEDAS
      
         
            „PRIEDAS
            
               GRAIKIJOJE TAIKOMAS KIAULIŲ SKERDENŲ KLASIFIKAVIMO METODAS
            
            
               I   dalis
            
            
               OptiScan-TP
            
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „OptiScan-TP“.
                     
                  
                        2.
                     
                     
                        Prietaise „Optiscan-TP“ turi būti skaitmeninis vaizdo formuotuvas (jutiklis), kuriuo fotografuojami du skerdenos matavimo taškai. Šiais atvaizdais remiamasi pagal dviejų taškų metodą „Zwei-Punkte Messverfahren (ZP)“ apskaičiuojant riebalų ir raumenų storį.
                        Matavimo duomenis į apskaičiuotą raumeningumą konvertuoja pats prietaisas „Optiscan-TP“. Nuotraukos saugomos ir vėliau gali būti patikrintos. Įmontuota „Bluetooth®“ sąsaja suteikia galimybę lengvai perduoti duomenis.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                                    3a.
                                 
                                 
                                    Kiaulių skerdenų klasifikavimo pagal Reglamento (EB) Nr. 1234/2007 V priedo B skirsnio III punkto pirmą sakinį formulė:
                                    kai:
                                    
                                                Ŷ
                                             
                                             
                                                =
                                             
                                             
                                                skerdenos raumeningumo procentinė išraiška,
                                             
                                          
                                                Χ1
                                                
                                             
                                             
                                                =
                                             
                                             
                                                mažiausias riebalų (su oda) storis ties raumeniu M. gluteus medius, milimetrais,
                                             
                                          
                                                Χ2
                                                
                                             
                                             
                                                =
                                             
                                             
                                                juosmens raumenų storis milimetrais, matuojamas trumpiausiu atstumu nuo raumens M. gluteus medius galvūgalio galo iki stuburo kanalo viršutinio (nugaros) krašto.
                                             
                                          
                              
                                    3b.
                                 
                                 
                                    Nuluptų kiaulių skerdenų klasifikavimo formulė:
                                    kai:
                                    
                                                Ŷ
                                             
                                             
                                                =
                                             
                                             
                                                skerdenos raumeningumo procentinė išraiška,
                                             
                                          
                                                Χ1s
                                                
                                             
                                             
                                                =
                                             
                                             
                                                mažiausias riebalų (be odos) storis ties raumeniu M. gluteus medius, milimetrais,
                                             
                                          
                                                Χ2
                                                
                                             
                                             
                                                =
                                             
                                             
                                                juosmens raumenų storis milimetrais, matuojamas trumpiausiu atstumu nuo raumens M. gluteus medius galvūgalio galo iki stuburo kanalo viršutinio (nugaros) krašto.
                                             
                                          Formulės taikomos skerdenoms, sveriančioms nuo 50 kg iki 110 kg.
                                 
                              
                  
               II   dalis
            
            
               Hennessy Grading Probe (HGP 4)
            
            
                        1.
                     
                     
                        Šios dalies taisyklės taikomos, kai kiaulių skerdenos klasifikuojamos prietaisu „Hennessy grading probe (HGP 4)“.
                     
                  
                        2.
                     
                     
                        Prietaise turi būti 5,95 mm skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir Silonex SLCD-61N1 tipo fotodetektoriumi, o jo veikimo nuotolis turi būti 0–120 mm. Naudojant prietaisą HGP 4 arba prie jo prijungtą kompiuterį, matavimo duomenys paverčiami į apskaičiuoto raumeningumo duomenis.
                     
                  
                        3.
                     
                     
                        Skerdenos raumeningumas apskaičiuojamas pagal šią formulę:
                        
                           
                        kai:
                        
                                    Ŷ
                                 
                                 
                                    =
                                 
                                 
                                    skerdenos raumeningumo procentinė išraiška,
                                 
                              
                                    Χ1
                                    
                                 
                                 
                                    =
                                 
                                 
                                    nugaros riebalų storis (be odos) milimetrais, matuojamas 8 cm atstumu nuo skerdenos vidurinės linijos ties paskutiniu šonkauliu,
                                 
                              
                                    Χ2
                                    
                                 
                                 
                                    =
                                 
                                 
                                    nugaros riebalų storis (be odos) milimetrais, matuojamas 6 cm atstumu nuo skerdenos vidurinės linijos tarp trečio ir ketvirto paskutinių šonkaulių,
                                 
                              
                                    Χ3
                                    
                                 
                                 
                                    =
                                 
                                 
                                    nugaros raumenų storis milimetrais, matuojamas tuo pačiu metu ir toje pačioje vietoje kaip X2.
                                 
                              Ši formulė taikoma skerdenoms, sveriančioms nuo 60 iki 120 kilogramų.“